b'\n_START_ARTICLE_\nTjerkasy\n_START_SECTION_\nByens navn\n_START_PARAGRAPH_\nEfter Ukraines selvst\xc3\xa6ndighed ved Sovjetunionens opl\xc3\xb8sning i 1991 har mange byer skiftet navn fra russisk til ukrainsk navneform. Byens officielle navn er i dag \xd0\xa7\xd0\xb5\xd1\x80\xd0\xba\xd0\xb0\xd1\x81\xd0\xb8, tr. Tjerkasy. Under sovjettiden var det russiske navn \xd0\xa7\xd0\xb5\xd1\x80\xd0\xba\xd0\xb0\xd1\x81\xd1\x81\xd1\x8b mest brugt, tr. Tjerkassi. De \xc3\xb8gede kontakter med vest har gjort behovet af translittering fra det kyrilliske alfabet n\xc3\xb8dvendigt; man ser derfor ofte ukrainske firmaer, universiteter, idr\xc3\xa6tsklubber med de mere anvendte engelske translittering af navnet, og \xd0\xa7\xd0\xb5\xd1\x80\xd0\xba\xd0\xb0\xd1\x81\xd0\xb8/\xd0\xa7\xd0\xb5\xd1\x80\xd0\xba\xd0\xb0\xd1\x81\xd1\x81\xd1\x8b bliver da Cherkasy/Cherkassy.\n_START_SECTION_\nHistorie\n_START_PARAGRAPH_\nArk\xc3\xa6ologiske fund viser at det som i dag er Tjerkasy var beboet af skyterstammer for over 4 000 \xc3\xa5r siden._NEWLINE_Byen Tjerkasy grundlagdes under Kijevrigets tid. Byen n\xc3\xa6vnes f\xc3\xb8rste gang 1286. Det gamle Tjerkasy n\xc3\xa6vnes i gamle russiske annaler og i brev fra Krims khan Me\xc3\xb1li I Giray. I 1300-tallet og frem til 1600-tallet udsattes omr\xc3\xa5det flere gange for fjendtlige angreb. F\xc3\xb8rst af Den Gyldne Horde senere fra tyrkerne og krimtatarerne. Som forsvar mod fjenderne byggedes en tr\xc3\xa6borg; Tjerkasyborgen, p\xc3\xa5 den plads som i dag rummer et monument over sejren i anden verdenskrig. Byen fortsatte at vokse rundt om borgen. Fra 1400-tallet boede kosakker i Tjerkasyomr\xc3\xa5det. Byen var fra  1300-tallet en del af Storfyrsted\xc3\xb8mmet Litauen frem til 1569 hvor Ukraine blev en del af Den polsk-litauiske realunion._NEWLINE_Under det polske styre begyndte zaporizjzjakosakkerne at udg\xc3\xb8re en del af den kongelige kroner. Kosakkernes f\xc3\xb8rste h\xc3\xa9tman var E. Dasjkovitj, han bistod Polen stort og for sin st\xc3\xb8tte gav den polske konge Sigismund 3. store landomr\xc3\xa5der bl.a. Tjerkasy til zaporizjzjarne. Stefan B\xc3\xa1thory som ville sikre landets sydlige gr\xc3\xa6nseegne mod krimtatarerne, st\xc3\xb8ttede zaporizjzjakosakkernes opbygning af en h\xc3\xa6r. _NEWLINE_Fra 1589 begynder en periode af konflikter mellem Den polsk-litauiske realunion og kosakkerne. Polakerne begyndte trakassere kosakkerne for deres angreb mod tatarerne og tyrkerne som havde en fredsaftale med realunionen, indf\xc3\xb8rte en kirkelig union mellem de katolske og ortodokse kirker. Dette medf\xc3\xb8rte mange milit\xc3\xa6re konflikter mellem kosakkerne og den polske h\xc3\xa6r, hvilket ledte til den ukrainske frihedskrig (1648- 1654); opr\xc3\xb8ret mod den polske undertrykkelse Under frihedskrigen havde Tjerkasy en vigtig rolle i forsvaret mod de polske styrker. Et forsvar som anf\xc3\xb8rtes af nationalhelten Bohdan Khmelnytskyj. Han st\xc3\xa5r nu som statue p\xc3\xa5 Sjevtjenko-boulevarden i Tjerkassi. Frihedskrigen f\xc3\xb8rte til en n\xc3\xa6sten 200 \xc3\xa5r lang forening mellem Ukraine og Rusland, 1793 blev byen en del af det russiske imperium og fik k\xc3\xb8bstadsrettigheder 1795._NEWLINE_Den nordlige bydel blev planlagt i 1826 af den skotske arkitekt William Hastie. Byplanen er udformet som et rudem\xc3\xb8nster med brede lige gader og offentlige parker. Byen Tjerkasy udvikledes p\xc3\xa5 grund af jernbanen, der blev anlagt 1912 samt dampskibene, der trafikerede Dnepr. I byen byggedes blandt andet Ukraines f\xc3\xb8rste sukkerraffinaderi, en tobakfabrik og en mekanisk fabrik. Tjerkasy blev en af de vigtigste omlastningspladser for tr\xc3\xa6, der blev transporteret p\xc3\xa5 Dnepr fra flodens nordlige dele. Den lette tilgang til tr\xc3\xa6 har v\xc3\xa6ret medvirkende til udviklingen af byens mange m\xc3\xb8belfabriker. _NEWLINE_I perioden 1922-1991 var Tjerkasy officielt en del af Sovjetunionen, men kom under sovjetisk kontrol allerede 16. (29.) januar 1918. Under borgerkrigen var byen under en kort tid indtaget af tyske tropper og lokale antikommunister. Den r\xc3\xb8de h\xc3\xa6r tilbageerobrede byen i december 1919. Fra 1932 var byen centrum i Kijev oblast. Under anden verdenskrig fra 22. august 1941 til 14. december 1943 var byen besat af nazityske tropper. 1943-1944 blev et antal tyske divisioner omringet og tilintetgjort i Korsun-Tjerkassi-lommen). 1954 blev Tjerkasy hovedstad i den nydannede Tjerkasy oblast, siden da har indbyggertallet \xc3\xb8get til det firedobbelte. Den relative levestandard \xc3\xb8gede for byens indbyggere under 1950-, 60- og 70\'erne. Under denne tid opf\xc3\xb8rtes nye boligomr\xc3\xa5der og offentlige bygninger og mange kulturinstitutioner indrettedes, for eksempel Sovjethuset (1959), Tjerkasy jernbanestation (1965), Tjerkassi centrale stadion (1957), Sjevtjenko musik- og dramateater (1964) samt indend\xc3\xb8rsmarkedet (1971). Nye virksomheder inden for kemisk industri etableredes._NEWLINE_I 1954 p\xc3\xa5begynde man byggeriet af Krementjukd\xc3\xa6mningen og Krementjuks vandkraftv\xc3\xa6rket i Krementjuk som stod klar 1959. _NEWLINE_Dette bet\xc3\xb8d samtidigt at de dele af byen, der l\xc3\xa5 lavt og n\xc3\xa6r floden m\xc3\xa5tte fraflyttes for at g\xc3\xb8re plads til den nye opd\xc3\xa6mning. 9. november 1965 fik byen sine f\xc3\xb8rste trolleybusser. I november 1986 tildeltes Tjerkassi "Order of the Red Banner of Labor" efter et dekret af pr\xc3\xa6sidiet i den \xc3\x98verste Sovjet.\n_START_SECTION_\nGeografi og klima\n_START_PARAGRAPH_\nTjerkasy ligger p\xc3\xa5 den vestlige bred af Krementjukreservoiret og floden Dnepr som flyder fra Rusland via Kijev i nord og helt ned til Sortehavet. Tjerkasy har fastlandsklima med varme somre og kolde vintre. De varmeste m\xc3\xa5nederne er juni, juli og august, hvor temperaturen ligger mellem 25 og 30\xc2\xa0\xc2\xb0C. Om sommeren er tordenvejr meget almindeligt. Sne kommer oftest mellem november og marts hvor temperaturen kan falde til under -20\xc2\xa0\xc2\xb0C. _NEWLINE_Ud over de de omr\xc3\xa5der, der ligger helt ned til floden Dnepr, er terr\xc3\xa6net i og omkring Tjerkasy fladt\n_START_SECTION_\nTransport\n_START_PARAGRAPH_\nTjerkasy har et slidt men fungerende netv\xc3\xa6rk af 135 trolleybuser p\xc3\xa5 15 linjer. Sammen med et stort antal private minibuslinjer (marshrutki) g\xc3\xb8r de det let at tage rundt i byen i dagtimerne. _NEWLINE_Om natten stopper al kollektivtrafik og man er henvist til taxi._NEWLINE_Minibuslinjer og almindelige busser har t\xc3\xa6tte afgange til andre byer i Tjerkasy oblast, ligesom der findes buslinjer med afgange flere gange dagligt til Kijev, Kharkiv, Poltava og Dnipro._NEWLINE_Byen ligger p\xc3\xa5 jernbanelinjen mellem Moskva og Odessa, med dagliga afgange i begge retninger. Det findes ogs\xc3\xa5 togforbindelser til andre byer i n\xc3\xa6rheden som Smila og Zolotonosja._NEWLINE_Tjerkasy Internationale lufthavn ligger i udkanten af byen og bliver benyttet af indenlandsk chartertrafik. N\xc3\xa6rmeste internationale lufthavn med rutetrafik er Boryspil ved Kijev, der har b\xc3\xa5de indenrigs- og udenrigstrafik._NEWLINE_Tidligere var der en omfattende persontrafik p\xc3\xa5 floden Dnepr. Denne er nu oph\xc3\xb8rt og havneterminalen, der tidligere var byens stolthed, er forfalden._NEWLINE_Den \xc3\xb8gede privatbilisme har de seneste \xc3\xa5r medf\xc3\xb8rt en mangel p\xc3\xa5 parkeringspladser samt et \xc3\xb8get antal trafikuheld. Vejene er slidte og umoderne og der findes ingen motorveje, der passerer Tjerkasy. Respekten for trafikregler er lav.\n_START_SECTION_\nArkitektur\n_START_PARAGRAPH_\nByen er blevet lagt i ruiner et flertal gange og hvergang blevet genopbygget. I dag findes bare nogle f\xc3\xa5 bygninger fra 1800-tallet. Dagens byplan udg\xc3\xa5r fra et rudesystem med brede lange gader. Den grundliggende plan blev udformet i 1826 af den skotske arkitekt William Hastie.\n_START_SECTION_\nSjtjerbynys pal\xc3\xa6\n_START_PARAGRAPH_\nI krydset mellem Khresjtjatykgaden og Leningaden ligger den tidligere forretningsmand A Sjtjerbynys pal\xc3\xa6. Huset er i jugendstil og bygget i 1892. Fra 1907 til 1912 var bygningen Zemskejas regeringsbygning. Bygningen havde under sovjettiden flere funktioner. Blandt andet var den i staten af 1930\'erne den statlige ungdomsorganisation Pionerernes Palads. Siden 1970 har bygningen v\xc3\xa6ret anvendt som \xe2\x80\x9dbryllupspalads\xe2\x80\x9d.\n_START_SECTION_\nDet gamle "Slovjansky-hotel"\n_START_PARAGRAPH_\nI krydset mellem Khresjtjatykgaden og O Dasjkevitjagaden findes en bygning, opf\xc3\xb8rt i slutningen af 1800-tallet i neoklassisistisk stil. Husets facade er udsmykket med mange dekorative detaljer, som kupler og graci\xc3\xb8se kolumner. I huset l\xc3\xa5 hotellet "Slovjansky" tidligere. I januar 1919 blev bygningen bolsjevikkernes hovedkvarter. Efter oktoberrevolutionen og frem til midten af 1970\'erne havde hotellet "Dnepr" til huse her, derefter blev bygningen overtaget af forskellige myndigheder. I dag er bygningen nyrenoveret og rummer "Ukrsotsbank".\n_START_SECTION_\nVandt\xc3\xa5rnet\n_START_PARAGRAPH_\nI byen findes en unik bygning, det hyperboloide vandt\xc3\xa5rn. Vandt\xc3\xa5rnet er en af verdens f\xc3\xb8rste hyperboloid konstruktioner. T\xc3\xa5rnet tegnedes af ingeni\xc3\xb8ren og videnskabsmanden Vladimir Sjukhov. Da det var nybygget fandtes der bare nogle f\xc3\xa5 lignende konstruktioner i verden. Den bedst kendte er Sjukhovt\xc3\xa5rnet i Moskva. Hyperboloidtekniken er senere blevet brugt af andre kendte arkitekter som Gaud\xc3\xad, Le Corbusier og Oscar Niemeyer.'